Document ID: 32004D0344

32004D0344
L 111/41
SLUŽBENI LIST EUROPSKE UNIJE
23.03.2004.
ODLUKA KOMISIJE
od 23. ožujka 2004.
o određivanju dodjela pričuve za postignute rezultate po državama članicama za pomoć iz strukturnih fondova Zajednice u okviru ciljeva 1, 2 i 3 i Financijskog instrumenta za smjernice u ribarstvu izvan Cilja 1
(priopćeno pod brojem dokumenta C(2004) 883)
(2004/344/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1260/1999 od 21. lipnja 1999. o utvrđivanju općih odredaba o strukturnim fondovima (1), a posebno njezin članak 44.,
budući da:
(1)
Članak 7. stavak 5. Uredbe (EZ) br. 1260/1999 zahtijeva da se 4 % odobrenih sredstava za preuzete obveze u okviru svake nacionalne indikativne raspodjele dodijeli kao pričuva za postignute rezultate u skladu s člankom 44. te Uredbe. Dana 1. srpnja 1999. Komisija je odlukama Komisije 1999/501/EZ (2) i 1999/504/EZ (3) odredila indikativne alokacije po državama članicama za odobrena sredstva za preuzete obveze za ciljeve 1 i 2, Odlukom Komisije 1999/505/EZ (4) za Cilj 3, i Odlukom Komisije 1999/500/EZ (5) za Financijski instrument za smjernice u ribarstvu izvan Cilja 1.
(2)
Prije 31. prosinca 2003. na temelju pokazatelja za praćenje iz članka 44. stavka 1. Uredbe (EZ) br. 1260/1999, države članice su u bliskim konzultacijama s Komisijom, u okviru svakog cilja, procijenile ostvarenje svakog od dokumenata o pomoći. Na temelju tih procjena, poslale su svoje prijedloge Komisiji za dodjelu pričuve za postignute rezultate.
(3)
Stoga bi pričuvu za postignute rezultate trebalo dodijeliti operativnim programima ili jedinstvenim programskim dokumentima ili njihovim prioritetima, za koje se smatra da su uspješni.
(4)
Ova će odluka biti dopunjena Odlukom Komisije o svakom operativnom programu ili jedinstvenom programskom dokumentu u skladu s člancima 14. i 15. Uredbe (EZ) br. 1206/1999, a uz poštovanje berlinskog profila godišnje dodjele sredstava,
DONIJELA JE OVU ODLUKU:
Članak 1.
Dodjela pričuve za postignute rezultate po državi članici za Cilj 1 odgovara dodjeli navedenoj u Prilogu 1.
Članak 2.
Dodjela pričuve za postignute rezultate po državi članici za Cilj 2 odgovara dodjeli navedenoj u Prilogu 2.
Članak 3.
Dodjela pričuve za postignute rezultate po državi članici za Cilj 3 odgovara dodjeli navedenoj u Prilogu 3.
Članak 4.
Dodjela pričuve za postignute rezultate po državi članici za Financijski instrument za smjernice u ribarstvu izvan Cilja 1 odgovara dodjeli navedenoj u Prilogu 4.
Članak 5.
Ova je Odluka upućena državama članicama.
Sastavljeno u Bruxellesu, 23. ožujka 2004.

Labels: 2
15
5